**Kvietimas dalyvauti konkurse „Kelionė po mokymosi pasaulį“**

2019 m. spalio 15 d.

Konkursas organizuojamas vykdant 2019 metų suaugusiųjų mokymosi savaitę, kurios **pagrindinis tikslas – paskleisti suaugusiųjų mokymosi visose gyvenimo srityse idėją, atskleisti mokymosi patrauklumą ir jo teikiamas galimybes kiekvienam asmeniui ir visuomenei.**

**Konkursui kviečiame teikti projektus ir iniciatyvas, kurie:**

* Per mokymąsi padėjo suaugusiam žmogui:
	+ pasikeisti,
	+ rasti asmeninio gyvenimo problemų sprendimus,
	+ pakilti karjeros laiptais, įgyti naują profesinę patirtį ar pradėti savo verslą,
	+ tapti stipresniu bendruomenės nariu,
	+ tapti labiau susipratusiu ir aktyvesniu visuomenės piliečiu,
	+ atskleisti vidines saviraiškos galias.
* Parodė, kad mokymasis yra patrauklus, žaismingas, džiuginantis ir suteikiantis naujų galimybių.

**Atrankos kriterijai:**

* Projekto ar iniciatyvos pagrindas – šviečiamoji ar mokymosi veikla, aktyviai ir patraukliai įtraukianti suaugusius žmones ir skatinanti juos nuolat mokytis.
* Konkrečios mokymosi dalyvių „sėkmės istorijos“ apie tai, kokias galias jiems mokymasis suteikė.
* Kūrybiškas ir netradicinis veiklos pristatymas (filmuota medžiaga, projekto dalyvių interviu, jų sukurti darbai, iliustracijos (nuotraukos, piešiniai) ir kt.
* Projekto ar iniciatyvos originalumas.
* Projektas (iniciatyva) įvykdytas iki 2019 m. spalio mėnesio.

**Mes žadame:**

* Konkurse dalyvavusias organizacijas kviesime į nacionalinį Mokymosi savaitės renginį.
* Labiausiai konkurso kriterijus atitinkančius projektus ir iniciatyvas, juos teikiančias organizacijas ir projektą (iniciatyvą) pristačiusius žmones apdovanosime LSŠA diplomais.
* Originaliausią ir įdomiausią projektą ar iniciatyvą bei jį pristačiusį žmogų (pristačiusius žmones) pažymėsime specialiu prizu.
* Konkurse dalyvaujančių organizacijų patirtį viešinsime regioniniuose Mokymosi savaitės seminaruose, nacionaliniame renginyje, Lietuvos suaugusiųjų švietimo asociacijos (LSŠA) internetinėje svetainėje.

Kviečiame kūrybiškai ir netradiciškai pristatyti Jūsų projektą ar iniciatyvą!

**Konkursas „Mokymosi galia ir žavesys“**

**Projektų ir iniciatyvų pristatymo gairės**

**Organizacijos, įstaigos pavadinimas**

**Adresas, telefonai, faksas, el.pašto adresas**

**Veiklos pristatymas** (aprašymas iki 2 psl., jeigu nepasirinkta kita pristatymo forma)

Pristatymų (elektroniniu paštu, paštu ar asmeniškai) laukiame iki **2019 metų lapkričio 4 d.**

LSŠA biure (Geležinio Vilko g. 12 , kab. 115, LT - 03163, Vilnius, el.p.: lssavilnius@andragogai.lt.)

Informacija teikiama telefonais: 8-5-2619031, 8-5-2312309

**Linkime sėkmės!**